b'\n_START_ARTICLE_\nViikonloppu.com\n_START_SECTION_\nHistoria\n_START_PARAGRAPH_\nViikonloppu.comin idea kehittyi alkujaan vuonna 2009 Samuli Faragin perustamasta Facebook-ryhm\xc3\xa4st\xc3\xa4 nimelt\xc3\xa4 Viikonloppu. Ryhm\xc3\xa4 kasvoi lyhyess\xc3\xa4 ajassa noin 220 000 j\xc3\xa4seniseksi. Alun perin Samuli Farag teki yksin Facebookissa statusp\xc3\xa4ivityksi\xc3\xa4 ja postasi huumorijuttuja, kuvia ja videoita eripuolilta interneti\xc3\xa4. Kantavana teemana oli aina mahtavan viikonlopun odotus ja vastakohtana maanantaiden \xe2\x80\x9ddissaus\xe2\x80\x9d. Vastakkainasettelusta syntyi satoja kuvia ja juttuja, joita ihmiset jakoivat my\xc3\xb6s omilla Facebook-sivuillaan._NEWLINE_Viikonloppu.com luotiin kev\xc3\xa4ttalvella 2013 osittain laajentamaan Facebook-ryhm\xc3\xa4\xc3\xa4, mutta my\xc3\xb6s yll\xc3\xa4pit\xc3\xa4m\xc3\xa4\xc3\xa4n helpommin viihdevideoiden ja -kuvien varastoa. Facebook ryhm\xc3\xa4 siirtyi ohjaamaan ihmisi\xc3\xa4 artikkeleiden ja videoiden pariin Viikonloppu.com-sivulla, satunnaisten eri puolilla interneti\xc3\xa4 olevien videoiden sijaan. Vahvan aloituksen my\xc3\xb6t\xc3\xa4 Viikonloppu.com kasvoi lyhyess\xc3\xa4 ajassa yhdeksi Suomen suosituimmista ajanvietesivustoista ja saavutti keskim\xc3\xa4\xc3\xa4rin 170 000 viikkok\xc3\xa4vij\xc3\xa4n tahdin jo kev\xc3\xa4\xc3\xa4ll\xc3\xa4 2013. Sivuston sis\xc3\xa4lt\xc3\xb6 oli sen aloittaessa l\xc3\xa4hes yksinomaan videoita, mutta laajennettiin my\xc3\xb6hemmin sis\xc3\xa4lt\xc3\xa4m\xc3\xa4\xc3\xa4n uutisia ja artikkeleita. Artikkeleita kirjoittamaan ja sis\xc3\xa4lt\xc3\xb6\xc3\xa4 luomaan palkattiin kolme osa-aikaista toimittajaa, ja my\xc3\xb6hemmin viel\xc3\xa4 kaksi muuta avustajaa lis\xc3\xa4\xc3\xa4m\xc3\xa4\xc3\xa4n ajankohtaisia videoita ja yll\xc3\xa4pit\xc3\xa4m\xc3\xa4\xc3\xa4n kuvasivustoja.\n_START_SECTION_\nViikonloppu.com yrityksen\xc3\xa4\n_START_PARAGRAPH_\nViikonloppu Media Oy perustettiin 17. lokakuuta 2013 py\xc3\xb6ritt\xc3\xa4m\xc3\xa4\xc3\xa4n Viikonloppu.com-sivustoa ja siihen liittyv\xc3\xa4\xc3\xa4 liiketoimintaa. Viikonloppu Median omistajina toimivat Viikonloppu Oy:n omistajat Samuli Farag ja Tuukka Kempas sek\xc3\xa4 mainosmyyntiyhti\xc3\xb6 Klik Klik:n j\xc3\xa4senet Jerry Lindholm ja Anssi Kiviranta._NEWLINE_Viikonloppu.com sijoittuu k\xc3\xa4vij\xc3\xa4m\xc3\xa4\xc3\xa4rilt\xc3\xa4\xc3\xa4n tasaisesti Suomen top-10 viihdesivustoihin. Viikonloppu.com on useissa listauksissa nostettu Suomen potentiaalisimpien startup-yritysten joukkoon. Startup100.net noteerasi Viikonloppu.comin \xe2\x80\x9dThe hottest Startups in Finland October\xe2\x80\x9d sijalle kolme, Startupranking.com taas sijalle 22.\n_START_SECTION_\nLaajentuminen\n_START_PARAGRAPH_\nViikonloppu Media Oy lanseerasi vahvasti miespainotteisen Viikonloppu.com-sivuston vierelle naisille suunnatun Nainen.com-sivuston. My\xc3\xb6s Nainen.com kasvoi vahvasti Facebook-ryhm\xc3\xa4n \xe2\x80\x9dNainen\xc2\xa0!\xe2\x80\x9d pohjalta omaksi verkkosivukseen._NEWLINE_Viikonloppu Media Oy osti vuonna 2014 Kuvaton- ja Naamapalmu-sivustot tukemaan kuvasis\xc3\xa4lt\xc3\xb6\xc3\xa4, jolloin viikonloppu.com keskitettiin artikkeleihin ja videoihin. Kuvaton ja Naamapalmu sivustot ovat my\xc3\xb6s tasaisesti suomen vierailluimpien viihdesivujen listalla._NEWLINE_Viikonloppu.comin YouTube-kanavalla on omaa viihteellist\xc3\xa4 tuotantoa, Rock-festivaalireportaaseista pilailuun.'